《暮春泛舟涪江》
宋代·李新

已把荷衣换钓裘，不妨官柳系渔舟。
提壶劝酒虽无意，杜宇言归却自由。
十里江风吹昼梦，一川梅雨敌春愁。
忘机鸥鹭休飞去，且为閒人更少留。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。